wickkiey/tamil-wikipedia-chunked huggingface dataset:
# தமிழ்நாடு வருவாய் வட்டங்கள்

## தென்காசி மாவட்டம்

திருநெல்வேலி மாவட்டத்திலிருந்து நவம்பர் 2019-இல் நிறுவப்பட்ட தென்காசி மாவட்டம் சங்கரன்கோவில், தென்காசி என 2 வருவாய் கோட்டங்களும், 8 வருவாய் வட்டங்களையும் கொண்டது.  
1. சங்கரன்கோயில் வட்டம்
1. சிவகிரி வட்டம்
1. ஆலங்குளம் வட்டம்
1. கடையநல்லூர் வட்டம்
1. வீரகேரளம்புதூர் வட்டம்
1. தென்காசி வட்டம்
1. செங்கோட்டை வட்டம்
1. திருவேங்கடம் வட்டம்
# தமிழ்நாடு வருவாய் வட்டங்கள்

## தூத்துக்குடி மாவட்டம்

தூத்துக்குடி மாவட்டம், தூத்துக்குடி, திருச்செந்தூர் மற்றும் கோவில்பட்டி என 3 வருவாய் கோட்டங்களும், 10 வருவாய் வட்டங்களும் மற்றும் 480 வருவாய் கிராமங்களும் கொண்டது.  
1. எட்டயபுரம் வட்டம்
1. கோவில்பட்டி வட்டம்
1. ஒட்டபிடாரம் வட்டம்
1. சாத்தான்குளம் வட்டம்
1. ஸ்ரீவைகுண்டம் வட்டம்
1. திருசெந்தூர் வட்டம்
1. தூத்துக்குடி வட்டம்
1. விளாத்திக்குளம் வட்டம்
1. ஏரல் வட்டம்
1. கயத்தாறு வட்டம்
# தமிழ்நாடு வருவாய் வட்டங்கள்

## கன்னியாகுமரி மாவட்டம்

கன்னியாகுமரி மாவட்டம், நாகர்கோவில் மற்றும் பத்மநாபபுரம் என 2 வருவாய் கோட்டங்களும், 6 வருவாய் வட்டங்களும் மற்றும் 188 வருவாய் கிராமங்களும் கொண்டது.  
1. அகத்தீஸ்வரம் வட்டம்
1. கல்குளம் வட்டம்
1. விளவங்கோடு வட்டம்
1. தோவாளை வட்டம்
1. திருவட்டார் வட்டம்
1. கிள்ளியூர் வட்டம்
# தமிழ்நாடு வருவாய் வட்டங்கள்

## இதனையும் காண்க

- தமிழக வருவாய்க் கோட்டங்கள்
- தமிழக மாவட்டங்கள்
- தமிழக குறுவட்டங்கள்
- தமிழக மாநகராட்சிகள்
- தமிழக நகராட்சிகள்
- தமிழகப் பேரூராட்சிகள்
- தமிழக ஊராட்சி ஒன்றியங்கள்
# ஸ்ரீமுஷ்ணம் வட்டம்

**ஸ்ரீமுஷ்ணம் வட்டம்**, தமிழ்நாட்டின் கடலூர் மாவட்டத்தின் 10 வருவாய் வட்டங்களில் ஒன்றாகும். காட்டுமன்னார்கோயில் வட்டத்தைப் பிரித்து, ஸ்ரீமுஷ்ணம் வட்டம் 2016ல் நிறுவ தமிழக அரசு அறிவித்தது. 2017 முதல் இவ்வட்டத்தின் வட்டாட்சியர் அலுவலகம் ஸ்ரீமுஷ்ணத்தில் இயங்குகிறது. இவ்வட்டம் காவனூர் மற்றும் ஸ்ரீமுஷ்ணம் என இரண்டு உள்வட்டங்களைக் கொண்டது. மேலும் இவ்வட்டம் 51 வருவாய் கிராமங்களைக் கொண்டது.
# சாரா டி. முகோபாத்தியாய்

** முனைவர் சாரா டி. சுட்டீவ்ர்ட் முகோபாத்தியாய்** *(Dr. Sarah T. Stewart-Mukhopadhyay)* ஓர் அமெரிக்க வானியலாளரும் கோள் அறிவியலாளரும் ஆவார். இவர் கோள் உருவாக்கம், கோள் நிலவியல், பொருள் அறிவியல் ஆய்வுகளுக்காக பெயர்பெற்றவர் ஆவார். இவர் தேடிசு கலிபோர்னியா பல்கலைக்கழகப் புவி, கோள் அறிவியல் துறைப் பேராசிரியராக உள்ளார்.
இவரை மக்கள் அறிவியல் இதழ் அரிய பத்து பேரறிஞர்களில் ஒருவராக அறிவித்துள்ளது. இவரை வானியல் இதழ் வானியலின் எழுச்சி விண்மீன் என 2013 இல் கூறியுள்ளது. கண்டுபிடிப்பு இதழ் இவரை 2015 இல் அரிய 100 அறிவியலாளரில் ஒருவராக அறிவித்தது. இவர் அமெரிக்க வானியல் கழகத்தில் இருந்து தன்னிகரற்ற இளம் அறிவியலளர் சதனை விருதைப் பெற்றுள்ளார்.
# சாரா டி. முகோபாத்தியாய்

## இளமையும் கல்வியும்

இவர் ஆர்வார்டு பல்கலைக்கழகத்தில் இருந்து 1995 இல் வானியற்பியலிலும் இயற்பியலிலும் இளவல் பட்டம் பெற்றார். அதிர்ச்சித் தூண்டலால் உருவாகும் பனிக்கட்டி உருகல் ஆய்வு, செவ்வாய் மேற்பரப்பில் இப்போது முனைவாகச் செயல்படும் நிகழ்வு நீர்ம வடிவ நீரின் அரிப்பே என்பதை எடுத்துக்காட்ட உதவியது.
# சாரா டி. முகோபாத்தியாய்

## தகைமைகளும் விருதுகளும்

இவர் 2009 இல்லமெரிக்க வானியல் கழகத்தின் கோள் அறிவியல் பிரிவில் இருந்து அரோல்டு சி. உரேய் பரிசைப் பெற்றார். இவர் 2002 இல் வாழ்சிங்ட்ன், கார்னிகி நிறுவனத்தில் குரோவ் கார்ல் கில்பர்ட் முதுமுனைவர் ஆய்வுநல்கையைப் பெற்று ஆய்வைத் தொடங்கினார். இவர் 2003 இல் அறிவியலாளருக்கும் பொறியிய்லாளருக்குமான குடியரசுத் தலைவரின் தொடக்கநிலை வாழ்க்கைப்பணி விருதைப் பெற்றார்.
# ஆண்டிமடம் வட்டம்

**ஆண்டிமடம் வட்டம்**, தமிழ்நாட்டின் அரியலூர் மாவட்டத்தின் 4 வருவாய் வட்டங்களில் ஒன்றாகும். . உடையார்பாளையம் வட்டத்தைப் பிரித்து, ஆண்டிமடம் வட்டம் 2016ல் நிறுவ தமிழக அரசு அறிவித்தது. 2017 முதல் இவ்வட்டத்தின் வட்டாட்சியர் அலுவலகம் ஆண்டிமடத்தில் இயங்குகிறது.  
இவ்வட்டம் 30 வருவாய் கிராமங்களைக் கொண்டது.
# அமோனியம் பாசுபோமாலிப்டேட்டு

**அமோனியம் பாசுபோமாலிப்டேட்டு** *(Ammonium phosphomolybdate)* என்பது (NH<sub>4</sub>)<sub>3</sub>PMo<sub>12</sub>O<sub>40</sub> என்ற மூலக்கூற்றுவாய்ப்பாட்டால் விவரிக்கப்படும் பாசுபோமாலிப்டிக் அமிலத்தினுடைய கனிமவேதியியல் உப்பு ஆகும். இவ்வுப்பில் அளவுக்கு அதிமாக பாசுபோமாலிப்டேட்டு அயனி பல்கூட்டு வேதிப்பொருள் கலந்துள்ளது.
# அமோனியம் பாசுபோமாலிப்டேட்டு

## தயாரிப்பு

அமோனியம் ஆர்த்தோ மாலிப்டேடு சேர்மம் பாசுபாரிக் அமிலம் மற்றும் நைட்ரிக் அமிலம் ஆகியனவற்றை வினைபுரியச் செய்து மஞ்சள் நிறமான அமோனியம் பாசுபோமாலிப்டேட்டை தயாரிக்க இயலும். இவ்வினையில் அமோனியம் நைட்ரேட்டும் தண்ணீரும் உடன் விளைபொருள்களாக உருவாகின்றன.
# ஆரோசிடைபைட்டு

**ஆரோசிடைபைட்டு** *(Aurostibite)* என்பது பைரைட் கனிமக் குழுவில் உறுப்பினராக இருக்கும் ஓர் சமச்சீர் அளவுடைய தங்க ஆண்டிமோனைடு கனிமமாகும். 1952 ஆம் ஆண்டில் நீர்வெப்ப தங்க-படிகக்கல் இழைகளாக ஆரோசிடைபைட்டு கண்டுபிடிக்கப்பட்டது. கந்தகக்-குறைபாடுள்ள சூழல்களில் மற்ற ஆண்டிமோனிய கனிமங்கள் காணப்பட்டன. கனடாவின் வடமேற்கு நிலப்பகுதிகளின் தலைநகரமும் மிகப்பெரிய நகரமும் ஆன யெலோனைஃப் நகரம் மற்றும் கனடாவின் வடகிழக்குப் ஒண்டாரியோ பகுதியிலுள்ள திமிசுகாமிங் மாவட்டத்திலும் ஆரோசிடைபைட்டு கிடைக்கிறது. ஆண்டிமோனைடுகள் அரிதான வகை கனிமங்களாகக் கருதப்பட்டு அவற்றை கனிமவியலாளர்கள் சல்பைடு தாதுக்கள் என்று வகைப்படுத்துகின்றனர்.
# ஔவையார் (பக்கவழி நெறிப்படுத்துதல்)

**ஔவையார்** என்பது பின்வருனவற்றைக் குறிக்கலாம்:  
- ஔவையார்
- ஔவையார் (சங்ககாலப் புலவர்)
- ஔவையார் (அங்கவை சங்கவை மணம்)
- ஔவையார், அறநூல் புலவர்
- ஔவையார், சமயநூல் புலவர்
- ஔவையார், கதையில் வரும் புலவர்
- ஔவையார், சிற்றிலக்கியப் புலவர்
# புரோமோஈத்தேன்

## தயாரிப்பு

புரோமோஈத்தேனின் தயாரிப்பு முறை புரோமோஆல்கேன்களின் தயாரிப்பிற்கான பொதுவான தொகுப்பு முறையாக விளங்குகிறது. இச்சேர்மம் பொதுவாக எத்திலீன் உடன் ஐதரசன் புரோமைடின் சேர்க்கையினால் தயாரிக்கப்படுகிறது:  
: H<sub>2</sub>C=CH<sub>2</sub> + HBr → H<sub>3</sub>C-CH<sub>2</sub>Br  
புரோமோஈத்தேன் செலவு குறைவான ஆய்வகத்தில் அரிதாகத் தயாரிக்கப்படும் சேர்மமாகும். இச்சேர்மத்தைத் தயாரிக்கப் பயன்படுத்தப்படும் ஆய்வகத் தொகுப்பு முறை எத்தனாலை ஐதரோபுரோமிக் அமிலம் மற்றும் சல்பூரிக் அமிலம் ஆகியவை கலந்த கலவையுடன் வினைப்படுத்தும் செயல்முறையை உள்ளடக்கியுள்ளது. இன்னொரு மாற்று வழிமுைறயானது எத்தனாலை பாசுபரசு மற்றும் புரோமினுடன் எதிரோட்டம் செய்யும் வினையைக் கொண்டுள்ளது; இயற்கையான சூழலில் பாசுபரசு முப்புரோமைடு உற்பத்தியாகிறது.
# புரோமோஈத்தேன்

## பயன்கள்

கரிமத் தொகுப்பு முறைகளில், EtBr எதில் கார்போநேரயனிக்குச் சமானமானதாகும்.உண்மையில், அப்படிப்பட்ட ஒரு நேரயனி உருவாவதில்லை. உதாரணமாக, கார்பாக்சிலேட்டு உப்புகள் எத்தில் எசுத்தர்களாகவும்,கார்பன்எதிரயனிகள் எத்திலேற்றம் செய்யப்பட்ட வழிப்பொருட்களாகவும், தயோயூரியா எதில்ஐசோதயோயுரோனிய உப்புகள்,மற்றும் அமீன்கள் எத்திலமீன்களாகவும் மாற்றப்படுகின்றன.
# காரென் மாசுதெர்சு

**காரென் மாசுதெர்சு** *(Karen Masters)* (பிறப்பு: 1979) ஒரு வானியற்பியல் இணைப் பேராசிரியர் ஆவார். இவர் பால்வெளி உருவாக்கத்தில் ஆர்வம் உள்ளவர். இவர் பென்சில்வேனியா, ஏவர்போர்டு கல்லூரியில் பணிபுரிகிறார். இவர் பால்வெளி விலங்குக் காட்ட்சி எனும் மக்கள் அறிவியல் திட்ட்த்தில் திட்ட அறிவியலாளராக உள்ளார். இவர் பால்வெளிப் படமலர்ச்சி ஆய்வில் வகைபாட்டியல் முறையைப் பின்பற்றுகிறார்.  
காரென் மாசுதெர்சு பர்மிங்காமில் பிறந்தார். இங்கிலாந்தின் நன்னியேட்டன் நகரத்திலுள்ள மன்னர் நான்காம் எட்வர்டு கல்லூரியில் படித்தார். 2000 ஆம் ஆண்டில் ஆக்சுபோர்டு பல்கலைக்கழகத்தில் இயற்பியலில் இளநிலை பட்டம் பெற்றார். மார்த்தா எய்ன்சு மற்றும் இரிக்கார்டோ கியோவனெல்லியின் மேற்பார்வையின் கீழ் 2005 ஆம் ஆண்டில் கார்னெல் பல்கலைக்கழகத்தில் இருந்து வானியல் துறையில் முனைவர் பட்டம் பெற்றார்.
# ஆரிகுப்ரைடு

**ஆரிகுப்ரைடு** *(Auricupride)* என்பது Cu<sub>3</sub>Au என்ற மூலக்கூற்று வாய்ப்பாட்டைக் கொண்ட ஒரு கனிமமாகும். தாமிரம் மற்றும் தங்கம் ஆகிய உலோகங்கள் சேர்ந்து உருவாகும் இச்சேர்மம் ஓர் இயற்கையாகத் தோன்றும் கலப்புலோகமாக கருதப்படுகிறது. தேவைக்கேற்ப வளைத்துக் கொள்ளும் வகையில் மணிகளாக அல்லது தட்டுகளாக கனசதுரப் படிக அமைப்பில் இது படிகமாகிறது. சிவப்புச் சாயல் கொண்ட மஞ்சள் நிறத்தில் ஒளிபுகாத் தன்மையை ஆரிகுப்ரைடு வெளிப்படுத்துகிறது. 3.5 என்ற கடினத்தன்மை மதிப்பும் 11.5 என்ற ஒப்படர்த்தி மதிப்பையும் இது பெற்றுள்ளது  
மற்றொரு மாறுபட்ட வடிவமான டெட்ரா- ஆரிகுப்ரைடு என்ற கனிமமும் அறியப்படுகிறது. வெள்ளி உலோகம் இடம்பெற நேர்ந்தால் (Cu3(Au,Ag)) அர்கென்டோகுப்ரோ ஆரைடு என்ற கனிமமாக இது காணப்படுகிறது  
உருசியாவின் யூரல் மலைத்தொடரில் 1950 ஆம் ஆண்டில் ஆரிகுப்ரைடு கண்டுபிடிக்கப்பட்டதாக விவரிக்கப்படுகிறது. தாழ்வெப்பநிலையில் கலப்படமில்லாத செர்பென்டைனைட்டுகளாகவும், கிட்டத்தட்ட ஒடுக்க ஏற்ற சிவப்பு நிற படிவுகளாகவும் ஆரிகுப்ரைடு காணப்படுகிறது. சிலி, அர்கெந்தீனா, தாசுமேனியா, உருசியா, சைப்பிரசு, சுவிட்சர்லாந்து மற்றும் தென்னாப்பிரிக்கா. போன்ற நாடுகளில் ஆரிகுப்ரைடு காணப்படுகிறது. என்ற குறியீட்டால் அடையாளப்படுத்துகிறது.
# 1192

**1192** (**MCXCII**) பழைய யூலியன் நாட்காட்டியில் புதன்கிழமை ஆரம்பமான ஒரு நெட்டாண்டு ஆகும்.
# 1192

## நிகழ்வுகள்

- சனவரி 7 – வெள்ளிக் கோள் வியாழனை மறைத்தது.
- ஏப்ரல் 28 – எருசலேம் மன்னர் முதலாம் கொன்ராட் மன்னராகத் தேர்ந்தெடுக்கப்பட்டு சில நாட்களில் கொல்லப்பட்டார்.
- செப்டம்பர் 2 &ndash; மூன்றாம் சிலுவைப் போரை முடிவுக்குக் கொண்டு வரும் பொருட்டு இங்கிலாந்தின் முதலாம் ரிச்சார்ட், சலாகுத்தீன் ஆகியோருக்கு இடையில் உடன்பாடு எட்டப்பட்டது.
- அக்டோபர் 9 – மூன்றாம் சிலுவைப் போர் முடிவுற்றது. எருசலேம் புனித நகருக்கு வரும் பயணிகளின் உரிமைகள் உறுதிப்படுத்தப்பட்டது. இம்மாத்த்தின் இறுதியில் இங்கிலாந்தின் முதலாம் ரிச்சார்ட் எருசலேமை விட்டுப் புறப்பட்டார்.
- டிசம்பர் 11 – மூன்றாம் சிலுவைப் போரின் முடிவில் நாடு திரும்பிய இங்கிலாந்தின் முதலாம் ரிச்சார்ட் மன்னர் ஆத்திரியக் கோமகன் ஐந்தாம் லெப்போல்டினால் கைது செய்யப்பட்டார்.
- இரண்டாவது தாரைன் போர் இந்தியாவில் இடம்பெற்றது. கோரி முகமதின் கூரிதுப் பேரரசுப் படைகள் பிருத்திவிராச் சௌகானை வென்றன.
- பெய்ஜிங்கில் மார்க்கோ போலோ பாலம் கட்டி முடிக்கப்பட்டது.
- சிசிலியர்களினால் 1911 இல் கைது செய்யப்பட்ட பேரரசி கான்ஸ்டன்சு திருத்தந்தையின் அழுத்தத்தை அடுத்து விடுவிக்கப்பட்டு செருமனி வந்தார்.
- எசுத்தோனியாவில் தார்த்து, அத்தெப்பா அரண்மனைகளை நொவ்கோரத் இளவரசர் யாரோசிலாவ் விளாதிமீரவிச் தீயிட்டுக் கொளுத்தினார்.
# 1192

## இறப்புகள்

- பிருத்திவிராச் சௌகான், வட இந்திய மன்னர் (பி. 1149)
- சம்யுக்தா, கன்னோசி மன்னன் செயச்சந்திரனின் மகள். பிரித்திவிராஜின் காதல் மனைவி
# நந்தமூரி ஹரிகிருஷ்ணா

**நந்தமூரி ஹரிகிருஷ்ணா** (*Nandamuri Harikrishna*, 2 செப்டம்பர் 1956 – 29 ஆகத்து 2018) தெலுங்குத் திரைப்பட நடிகரும், தயாரிப்பாளரும், அரசியல்வாதியும் ஆவார். இவர் முன்னாள் ஆந்திரா முதல்வரும் நடிகருமான என். டி. ராமராவின் மகன் ஆவார்.  
ஹரிகிருஷ்ணா 1964 ஆம் ஆண்டில் குழந்தை நட்சத்திரமாக திரைப்படங்களில் நடிக்க ஆரம்பித்தார். இவரது முதல் படம் *சிறீ கிருஷ்ணாவதாரம்*. இதில் இவர் கிருஷ்ணனாக நடித்தார். இவருக்கு சிறந்த குணச்சித்திர நடிகருக்கான நந்தி விருது ஆந்திர அரசினால் வழங்கப்பட்டது. இவர் 1996-99 காலப்பகுதியில் ஆந்திர மாநில சட்டமன்ற உறுப்பினராகப் பதவியில் இருந்தார். 1996 இல் சாலைப் போக்குவரத்து மாநில அமைச்சராகப் பணியாற்றினார். 2008-இல் தெலுங்கு தேசம் கட்சி சார்பில் மாநிலங்களவைக்குத் தெரிவு செய்யப்பட்டார்.
# மங்கம்மாள் சாலை

**மங்கம்மாள் சாலை** (*Rani Mangammal Salai*) என்பது மதுரையையும் திருச்சியையும் இணைக்கும் சாலையாகும். மதுரையை 1689 முதல் 1704 வரை ஆட்சி செய்த நாயக்கர் வம்சத்தைச் சேர்ந்த ராணி மங்கம்மாள் இச்சாலையை அமைத்தார். மதுரை துவங்கி, சிவகங்கை மாவட்டம், திருப்பத்துார் வழியாக செல்லும் இச்சாலை இன்றளவும் பல இடங்களில் பயன்பாட்டில் உள்ளது. ஆனால் முழுமையான சாலை விபரங்கள் தெரியவில்லை. அப்போதைய ஆட்சியாளர்களில் சாலை வசதிக்கு முக்கியத்துவம் கொடுத்தவர்களில் ராணி மங்கம்மாள் முதன்மையானவர். சாலைகள் மட்டும் அமைக்காமல் வழிப்போக்கர்களுக்கு வசதியாக அன்ன சத்திரங்களும் அமைத்துக் கொடுத்தார்.
# மங்கம்மாள் சாலை

## சாலைகளின் பட்டியல்

மங்கம்மாள் காலத்தில் அமைக்கப்பட்டு அவர் பெயரில் அழைக்கப்படும் சாலைகள்
| தொடக்கம் | முடிவு | தொலைவு | தற்போதைய மாவட்டம் |
| --- | --- | --- | --- |
| ஆலங்குளம் | அம்பாசமுத்திரம் | 20&nbsp;கிமீ | திருநெல்வேலி |
# கூத்தாநல்லூர் வட்டம்

**கூத்தாநல்லூர் வட்டம்** (Koothanallur) தமிழ்நாட்டின் திருவாரூர் மாவட்டத்தின் 8 வருவாய் வட்டங்களில் ஒன்றாகும். . நீடாமங்கலம் வட்டத்தின் 55 வருவாய் கிராமங்களைக் கொண்டு கூத்தாநல்லூர் வருவாய் வட்டம் 2016ல் நிறுவப்பட்டது. இவ்வட்டத்தின் வட்டாட்சியர் அலுவலகம் கூத்தாநல்லூரில் இயங்குகிறது. கூத்தாநல்லூர் நகரம் முந்தைய தஞ்சாவூர் மாவட்டத்தில் ஒரு பகுதியாக இருந்தது.  
கூத்தாநல்லூர் வட்டம் 55 வருவாய் கிராமங்களைக் கொண்டுள்ளது.
# தயாளன் ஹேமலதா

**தயாளன் ஹேமலதா (**Dayalan Hemalatha (பிறப்பு: செப்டம்பர் 29, 1994) என்பவர் தமிழ்நாட்டைச் சேர்ந்த இந்தியப் பெண்கள் துடுப்பாட்ட அணியின் வீரர் ஆவார். இவர் வலதுகை மட்டையாளரும் வலதுகை புறத்திருப்ப பந்துவீச்சாளருமான இவர் இந்திய தேசிய அணி தவிர டிரைல் பிளேசர் மற்றும் தமிழ்நாடு பெண்கள் துடுப்பாட்ட அணி ஆகிய அணிகளுக்காகவும் விளையாடி வருகிறார். 2018 ஆம் ஆண்டில் இங்கிலாந்து மகளிர் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்ட போட்டித் தொடரில் இந்திய அணியில் இடம்பிடித்தார். ஆனால் விளையாடும் அணியில் இவருக்கு இடம் கிடைக்கவில்லை. இவர் செப்டம்பர் 11, 2018 அன்று இலங்கை பெண்கள் துடுப்பாட்ட அணிக்கு எதிராக தனது முதல் சர்வதேச போட்டிகளில் அறிமுகமானார். இவர் இந்திய மகளிர் துடுப்பாட்ட அணிக்காக ஒருநாள் பன்னட்டுத் துடுப்பாட்டம் மற்றும் பன்னாட்டு இருபது20 ஆகிய போட்டிகளில் விளையாடி வருகிறார்.  
அக்டோபர் 2018 இல், மேற்கிந்தியத் தீவுகளில் நடைபெற்ற 2018 ஐசிசி மகளிர் உலக இருபதுக்கு -20 போட்டிக்கான இந்திய அணியில் இடம் பெற்றார். இவர் நவம்பர் 9, 2018 அன்று நியூசிலாந்திற்கு எதிராக தனது பன்னாட்டு மகளிர் இருபது20 போட்டித் தொடரில் அறிமுகமானார்.
# தயாளன் ஹேமலதா

## சர்வதேசப் போட்டிகள்

### ஒருநாள் பன்னாட்டுத் துடுப்பாட்டம்

2018 ஆம் ஆண்டில் இந்தியப் பெண்கள் துடுப்பாட்ட அணி இலங்கையில் சுற்றுப் பயணம் செய்து ஐசிசி பென்கள் வாகையாளர் கோப்பைத் தொடரில் விளையாடியது. செப்டமபர் 11, காலி பன்னாட்டுத் துடுப்பாட்ட அரங்கத்தில் நடைபெற்ற முதல் ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். இந்தப் போட்டியில் நான்கு ஓவர்களை வீசி 19 ஓட்டங்களை விட்டுக் கொடுத்து ஓர் இலக்கினைக் கைப்பற்றினார். மட்டையாட இவருக்கு வாய்ப்பு கிடைக்கவில்லை. இந்தப் போட்டியில் இந்தியத் துடுப்பாட்ட அணி ஒன்பது இலக்குகளால் வெற்றி பெற்றது. 181 பந்துகள் மீதம் இருந்த நிலையில் இந்தியா வெற்றி பெற்றது. 2019 ஆம் ஆண்டில் இந்தியப் பெண்கள் துடுப்பாட்ட அணி இங்கிலாந்தில் சுற்றுப் பயணம் செய்து ஐசிசி பென்கள் வாகையாளர் கோப்பைத் தொடரில் விளையாடியது. பெப்ரவரி 1,ஹாமில்டனில் உள்ள துடுப்பாட்ட அரங்கத்தில் நடைபெற்ற மூன்றாவது ஒருநாள் பன்னாட்டுத் துடுப்பாட்டப் போட்டியில் இவர் இரு ஓவர்களை வீசி 22 ஓட்டங்களை விட்டுக் கொடுத்தார். ஆனால் இலக்கினைக் கைப்பற்றவில்லை. மட்டையாட்டத்தில் 32 பந்துகளில் 13 ஓட்டங்கள் எடுத்து கெர் பந்துவீச்சில் ஆட்டமிழந்தார். இந்தப் போட்டியில் நியூசிலாந்துத் துடுப்பாட்ட அணி எட்டு இலக்குகளால் வெற்றி பெற்றது.124 பந்துகள் மீதம் இருந்த நிலையில் நியூசிலாந்து வெற்றி பெற்றது.
# தயாளன் ஹேமலதா

## சர்வதேசப் போட்டிகள்

### பன்னாட்டு இருபது20

2018 ஆம் ஆண்டில் நடைபெற்ற ஐசிசி பெண்கள் உலக கோப்பைத் துடுப்பாட்டத் தொடரில் இவர் விளையாடினார். நவம்பர் 9 புராவின்சு மைதானத்தில் நியூசிலாந்து பெண்கள் துடுப்பாட்ட அணிக்கு எதிரான பன்னாட்டு இருபது20 போட்டியில் இவர் அறிமுகமனார். இந்தப் போட்டியில் ஏழு பந்துகளில் 15 ஓட்டங்கள் எடுத்து காஸ்பெர்க் பந்துவீச்சில் ஆட்டமிழந்தார். பின் பந்துவீச்சில் நான்கு ஓவர்களை வீசி 26 ஓட்டங்களை விட்டுக் கொடுத்து மூன்று இலக்குகளைக் கைப்பற்றினார். இந்தப் போட்டியில் இந்தியத் துடுப்பாட்ட அணி 34 ஓட்டங்களில் வெற்றி பெற்றது.
# கயத்தாறு வட்டம்

**கயத்தாறு வட்டம்**, தமிழ்நாட்டின் தூத்துக்குடி மாவட்டத்தின் 10 வருவாய் வட்டங்களில் ஒன்றாகும். . கோவில்பட்டி வட்டம் மற்றும் ஒட்டப்பிடாரம் வட்டங்களின் 76 வருவாய் கிராமங்களைக் கொண்டு, 2016ல் கயத்தாறு வட்டம் நிறுவப்பட்டது.  
இவ்வட்டத்தின் வட்டாட்சியர் அலுவலகம் கயத்தாறில் இயங்குகிறது. கயத்தாறு வட்டம் 76 வருவாய் கிராமங்களைக் கொண்டுள்ளது.
# கயத்தாறு வட்டம்

## உள்வட்டங்கள்

கோவில்பட்டி வருவாய் கோட்டத்தில் அமைந்த கயத்தாறு வட்டம் செட்டிக்குறிச்சி, கடம்பூர், காமயநாயக்கன்பட்டி மற்றும் கயத்தாறு என நான்கு உள்வட்டங்களைக் கொண்டது.
# கிமு 31

__NOTOC__
ஆண்டு **கிமு 31** (*31 BC*) என்பது யூலியன் நாட்காட்டியில் ஒரு செவ்வாய், புதன், அல்லது வியாழக்கிழமையில் துவங்கிய சாதாரண ஆண்டு, அல்லது ஒரு செவ்வாய் அல்லது புதன்கிழமையில் துவங்கிய நெட்டாண்டு ஆகும். அத்துடன் இவ்வாண்டு அக்காலத்தில் "அந்தோனியசு மற்றும் ஒக்டாவியானசு ஆட்சி ஆண்டு" (*Year of the Consulship of Antonius and Octavianus*) எனவும், பண்டைய உரோமன் அப் ஊர்பி கொண்டிட்டா நாட்காட்டியில் **ஆண்டு 723** எனவும் அழைக்கப்பட்டது. நடுக் காலப்பகுதி முதல் ஐரோப்பாவில் அனோ டொமினி ஆண்டுகள் அறிமுகப்படுத்தப்பட்ட பின்னரே இவ்வாண்டுக்கு கிமு 31 என அழைக்கும் முறை நடைமுறைக்கு வந்தது.  
திருவள்ளுவர் பிறந்த ஆண்டு கிமு 31 என்று மறைமலை அடிகள் கணித்துள்ளார். இதன் படி, இது திருவள்ளுவர் ஆண்டின் ஆரம்பமாகும்.
# கிமு 31

## நிகழ்வுகள்

<onlyinclude>
# கிமு 31

## நிகழ்வுகள்

### உரோமைக் குடியரசு

- கையசு யூலியசு சீசர் ஒக்டாவியன் உரோமைக் குடியரசின் ஆட்சியாளராக மூன்றாவது தடவையாகத் தேர்ந்தெடுக்கப்பட்டான்.
- இக்டாவியன் ஒத்ராண்டோ நீரிணையைக் கடந்து தனது தரைப்படையுடன் தல்மாட்டியாவை அடைந்தான்.
- கலாத்தியா அரசன் அமிந்தாசு தனது 2,000 குதிரைப்படைகளை ஒக்டாவியனிடம் கைவிட்டுத் தப்பி ஓடினான். மார்க் அந்தோனி தனது மூன்றில் ஒரு படையினரை ஊட்டக்குறை, நோய் போன்ற காரணங்களினால் இழந்தான்.
- செப்டம்பர் 2 &ndash; உரோமை உள்நாட்டுப் போர்: கிரேக்கத்தின் மேற்குக் கரைக்கருகே, மார்க் அந்தோனி, கிளியோபாட்ரா ஆகியோரின் படைகளை ஒக்டாவியன் சீசர் தோற்கடித்தான்.
- கிளியோபாத்ராவின் புதையல் கப்பல் உட்பட 60 எகிப்தியக் கடற்படைக் கப்பல்கள் பின்வாங்கின. மார்க் அந்தோனி தனது கொடியை சிறிய படகு ஒன்றுக்கு மாற்றி ஒக்டாவியனின் படைகளை ஊடுருவினான்.
- அக்டியம் போரில் வெற்றி பெற்ற 32-வயது ஒக்டாவியன் நிக்கோபோலிசு நகரை அமைத்தான். கிரேக்கர்கள் இங்கு குடியேறினர்.
# கிமு 31

## நிகழ்வுகள்

### உரோமைப் பாலத்தீனம்

- யூதேயப் பாலைவனத்தில் தனித்த பீடபூமி ஒன்றில், மசாடா கோட்டை கட்டி முடிக்கப்பட்டது. முதலாம் ஏரோது இங்கு ஆயுதசாலை, படைத்தளங்கள், களஞ்சியச்சாலைகள், மற்றும் ஓர் அரண்மனை ஆகியவர்றை அமைத்தான்.
# கிமு 31

## நிகழ்வுகள்

### கலை

- எலனியக் காலம் முடிவுற்றது.
# கிமு 31

## பிறப்புகள்

- திருவள்ளுவர்
# அன்னீலா சார்ஜண்ட்

பேராசிரியர் **அன்னீலா இசபெல் சார்ஜண்ட்** *(Anneila Isabel Sargent)* ஆ அ க எ (FRSE), முதுமுனைவர், (பிறப்பு: **அன்னீலா கேசல்சு**, 1942, கிர்கால்டி) இசுகாட்டிய-அமெரிக்க வானியலாளர் ஆவார். இவர் விண்மீன் உருவாக்கத்தில் சிறப்பு புலமையாளர் ஆவார்.
# அன்னீலா சார்ஜண்ட்

## வாழ்க்கை

இவர் பிஃபேவில் உள்ள பர்ண்டிசுலாந்தில் வளர்ந்தார். இவர் பர்ண்டிசுலாந்து தொடக்கநிலைப் பள்ளியிலும் கிர்கால்டி உயர்நிலைப் பள்ளியிலும் கல்விகற்றார். இவர் 1963 இல் எடிபர்கு பல்கலைக்கழகத்தில் இளம் அறிவியல் தகைமை பட்டத்தை இயற்பியலில் பெற்றார். பிறகு அமெரிக்காவுக்குப் புலம்பெயர்ந்தார். முதலில் இவர் பெர்க்கேலி கலிபோர்னியா பல்கலைக்கழகத்திலும் பின்னர் இவர் 1967 இல் இருந்து கலிபோர்னியா தொழில்நுட்ப நிறுவனத்திலும் படித்து முனைவர் பட்டம் பெற்றார். இப்போது இவர் கால்டெக்கில் இரா எசு. போவன் பேராசிரியராகவும் உள்ளார். இவர் ஓவன்சு வேல்லி கதிரியல் வான்காணகத்திலும் மில்லிமீட்டர் அலை வானியல் ஆராய்ச்சிக்கான கூட்டு அணியிலும் இயக்குநராக இருந்துள்ளார். இவர் 2000 முதல் 2002 வரை அமெரிக்க வானியல் கழகத் தலைவராக இருந்தார். பிறகு அதன் மன்றத்தில் தொடர்ந்தார். இவர் மெரிக்கத் தேசிய ஆராய்ச்சி மன்றத்திலும் வானியல், வானியற்பியல் குழுவிலும் தேசிய அறிவியல் அறக்கட்டளையிலும் கணித, இயற்பியல்சார் புலங்களின் அறிவுரைக் குழுவிலும் பணிபுரிந்துள்ளார். இவர் 1995/6 இல் தேசிய கதிர்வானியல் நோக்கீட்டக வருகைக் குழுவின் தலைமையேற்றுள்ளார்.  
இவர் நாசா பொதுப்பணி பதக்கத்தையும் 1998 ஆம் ஆண்டுக் கால்டெக் மகளிர் விருதையும் வென்றுள்ளார். இவரை 2017 இல் எடின்பர்கு அரசு கழகம் ஆய்வுறுப்பினராகத் தேர்வு செய்தது.  
இவரது கணவர் சமகால வானியலாளரான வாலேசு எல். டபுள்யூ. சார்ஜண்ட் ஆவார்.
# மேரி அன்னா திரேப்பர்

**மேரி அன்னா திரேப்பர்** *(Mary Anna Draper)*, அல்லது **மேரி அன்னா பால்மர் திரேப்பர்** எனப்பட்டவர், (செப்டம்பர் 19, 1839 &ndash; திசம்பர் 8, 1914) தன் கணவராகிய என்றி திரேப்பருடன் வான் ஒளிப்படவியலிலும் வானியல் ஆராய்ச்சியிலும் ஈடுபட்ட அமெரிக்க வானியலாலர் ஆவார். இவர் மவுண்ட் வில்சன் வான்காணகத்தை உருவாக்க உதவினார். இவர் தேசிய அறிவியல் கல்விக்கழகத்தில் வானியல் ஆராய்ச்சிக்கான என்றி திரேப்பர் பதக்கத்தை நிறுவினார்.
# சாரா மில்கோவிச்

**சாரா மில்கோவிச்** *(Sarah Milkovich)* தாரைச் செலுத்த ஆய்வகத்தின் செவ்வாய் 2020 தரையூர்தியியக்க முன்னணி அறிவியலாளர் ஆவார். இவர் செவ்வாய் வெள்ளோட்ட வட்டணைக்கலத்தின் இரிசே(HiRISE) ஒளிப்படக் கருவியின் முதன்மை ஆய்வாளர் ஆவர்.
# சாரா மில்கோவிச்

## கல்வி

மில்கோவிச் நியூயார்க்கில் உள்ள இதக்காவில் வளர்ந்தார். இங்கு இவ்ர் வடக்கு மின்னசோட்டாவில் விடுமுறையில் இருந்தபோது நோவா, பி பி எசு விண்கலங்களைத் தொலைக்காட்சியில் பார்த்து வனியலில் ஆர்வம் கொண்டுள்ளார். இவர் தன் பெற்றோருடன் பெர்செய்ட்சு விண்கல் பொழிவைக் கண்டுள்ளார். இவர் பள்ளியில் படித்துகொண்டிருந்தபோதே நியர்சூமேக்கர் விண்கலப்பணியில் களப்பயிற்சி பெற்றுள்ளார். பிறகு இவர் பிரவுன் பல்கலைக்கழகத்தில் சேர்ந்து அங்கு கோள் நிலவியலில் முதுவர், முனைவர் பட்டங்களை 2005 இல் பெற்றுள்ளார்.
# சாரா மில்கோவிச்

## வாழ்க்கைப்பணி

இவ்ர் தன் முனைவர் பட்டம் முடித்தவுடனே நாசாவின் தாரைச் செலுத்த ஆய்வகத்தில் சேர்ந்தார். இங்கு இவர் செவ்வாய் போனிக்சு தரையிறங்கும் விண்கலத்திலும் காசினி-ஐகன்சு இலக்குத் திட்டத்திலும் செவ்வாய் வெள்ளோட்ட வட்டணைக்கலத்திலும் பணிபுரிந்தார். இவர் செவ்வாய் அறிவியல் ஆய்வக வான்குடை கியூரியாசிட்டியின் தரையிறக்கத்தைப் படத்தை எடுத்தமைக்காக பெருமைப்படுகிறார். இரிசே கருவி இவரும் இவரது அறிவியலாலர்களும் படங்கள் எடுக்கவேண்டிய இடங்களைத் தெரிவுசெய்யவும் இதற்காக பொதுமக்களின் பரிந்துரைகளைப் பெறவும் பெரிதும் ஒத்துழைத்தது. இவர் நாசாவின் சார்பில் கியூரியாசிட்டி வளர்ச்சிகளை C-SPAN தொலைக்காட்சியில் தோன்றி விளக்கினார்.  
இவர் தாரைச் செலுத்த ஆய்வகத்தின் செவ்வாய் 2020 தரையூர்தியியக்க முன்னணி அறிவியல் அமிப்புகளின் பொறியாளர் ஆவார். இந்தத் தரையூர்தியின் அடக்கச் செலவு 2 பில்லியன் டாலர் ஆகும்.  
இவர் அறிவியல் காணொளிக் காட்சிகளிலும் குறும்படக் காட்சிகளிலும் அடிக்கடி தோன்றுகிறார். இவர் பள்லிகளுக்குச் சென்று அடுத்த தலைமுறை அறிவியலாளர்களுக்கும் பொறியியலாலர்களுக்கும் ஆர்வமூட்டும் உரைகளை ஆற்றுகிறார். இவர் 2016 இலும் 2018 இலும் டிரேகன்கன் கருத்தரங்கில் முதன்மைப் பேச்சாளர் ஆவார்.
# கிரான்வில் ஸ்டான்லி ஹால்

**கிரான்வில் ஸ்டான்லி ஹால்** (*Granville Stanley Hall*, பிப்ரவரி 1, 1846 - ஏப்ரல் 24, 1924)) அமெரிக்காவின் முன்னோடி உளவியலாளர் மற்றும் கல்வியாளர் ஆவார். இவர் குழந்தை வளர்ச்சி, மேம்பாடு மற்றும் பரிணாம வளர்ச்சிக் கொள்கைகளில் ஆர்வமுள்ளவராக இருந்தார். இவர்தான் அமெரிக்க உளவியலாளர் சங்கத்தின் முதல் தலைவர், அதுபோல கிளார்க் பல்கலைக்கழகத்தின் முதல் தலைவரும் ஆவார். இவருடைய “பொது உளவியல் குறித்த மறு ஆய்வு” (*Review of General Psychology*) என்னும் ஆய்வுக்கட்டுரை இவருக்கு உலகில் அதிகபடியான மேற்கோள் காட்டப்பட்ட உளவியலாளர் என்னும் பெருமையைப் பெற்றுத் தந்தது.
# கிரான்வில் ஸ்டான்லி ஹால்

## வாழ்க்கை வரலாறு

அமெரிக்காவில் மாசசூசட்ஸ், ஆஷ்பீல்டு என்னும் இடத்தில் பிறந்தவர். இவர் தாய் ஆசிரியராகப் பணிபுரிந்தவர். இவர் இளமைக் காலத்தில் ஆசிரியர் மகன் என்பதனால் கல்வி குறித்த அனுபவங்களை அதிகம் பெற்று வந்தார். இளம் வயதில் மிருகங்களின் மீது பற்றும் உடல் குறித்த திறமைகளில் ஆர்வமும் காட்டினார். தமது 16-வது வயதில் தம்மைவிட வயதில் மூத்த மாணவர்களுக்கு கல்வி கற்றுக் கொடுக்கும் வாய்ப்பைப் பெற்றார். வில்லியம்சு கல்லூரியில் 1867 ஆம் ஆண்டு பட்டம் பெற்றவர். யூனியன் மதப் பள்ளியில் படிப்பைத் தொடா்ந்தார். வித்ஹெல்ம் எழுதிய “உளவியலின் கோட்பாடுகள்” என்னும் கட்டுரையைப் படித்து, உளவியலில் பெரும் ஆா்வம் கொண்டார். ஆர்வர்டு பல்கலைக்கழகத்தில் முனைவா் பட்டத்தைத் தொடா்ந்தார். அமெரிக்காவில் 1878 ஆம் ஆண்டு உளவியலில் முதல் முனைவர் பட்டம் பெற்றவர் என்ற பெருமையை அங்கு பெற்றார். அமெரிக்காவில் இவர் தகுதிக்கு தகுந்த வேலை கிடைக்காததால் ஐரோப்பாவில் பெர்லின் மாநகரம் சென்றார். அங்கு 1879 ஆம் ஆண்டு சில காலம் ‘வுண்ட் லெய்ப்ஜிக்’ ஆய்வுக் கூடத்தில் பணிபுரிந்தார்.  
இவர் தமது வாழ்க்கையை அபெரிக்காவில் ஒகையோ மாநிலத்தில் ‘யெல் ஸ்பிரிங்ஸ்’ என்னும் இடத்தில் உள்ள ‘ஆண்டியோக்’ கல்லூரியில் ஆங்கிலமும் தத்துவமும் கற்றுக்கொடுக்கும் ஆசிரியராகப் பணியாற்ரத் துவங்கினாா். பின்னர் மாசச்சூசெட்ஸ் மாநிலத்தில் ‘வில்லியம்சு’ கல்லூரியில் ‘தத்துவத்தின் சரித்திர’ பாடத்தின் ஆசிரியராகப் பணிபுரிந்தாா். ஆர்வார்டு பல்கலைக்கழகத்திலும் ஜான் ஹாப்கின்சு பல்கலைக்கழகத்திலும் தொடர்ச்சியாக விரிவுரையாற்றியதின் பயனாக ஜான் ஹாப்கின்ஸ் பல்கலைகழகத்தில் தத்துவத்துறையில் ‘உளவியலும் கற்பிக்கும் முறை’ குறித்தும் பயிற்றுவிக்கும் ஆசிரியராகப் பணியாற்றும் வாய்ப்பைப் பெற்றார். இங்கு இவர் 1882 முதல் 1883 வரை பணியாற்றினார். 1883 ஆம் ஆண்டு அமெரிக்காவின் முறைப்படியான முதல் உளவியல் ஆய்வுக்கூடத்தை நிறுவினார். இவர் உயர்நிலைப்பள்ளிகளில் வழக்கமான பாடங்களான இலத்தின், கணிதம், அறிவியல் கற்பதற்கு மாணவர்களைத் தயார் செய்வதை விடுத்து ‘வளா் இளம் பருவம் குறித்த கல்வி’ கற்க வேண்டும் என்று வலியுறுத்தினார். இவர் 1888 ஆம் ஆண்டு அமெரிக்க ‘ஆண்டிகுவேரியன் சங்கத்தின்' உறுப்பினராக தேர்வானார்.
# கிரான்வில் ஸ்டான்லி ஹால்

## உளவியல் புதியபாடம்

1887 ஆம் ஆண்டு ஹால் அமெரிக்க உளவியல் இதழை (American Journal of Psychology) நிறுவினாா். 1892 ஆம் ஆண்டு அமெரிக்க உளவியல் சங்கத்தின் முதல் தலைவா் ஆனாா்.  
1917 ஆம் ஆண்டு ஹால் ‘மத அடிப்படை உளவியல்’ தொடா்பாக “ஏசுகிறுஸ்த்து உளவியலின் பாா்வையில்“ என்னும் புத்தகத்தை வெளியிட்டாா்.
ஏசுவைப் பற்றி எழுதப்பட்டவை அனைத்தையும் ஆராய்ந்து, அவரது மனநிலை எவ்வாறு இருந்திருக்கலாம் என்று ஊகம் செய்து எழுதப்பட்ட கட்டுரை இது. கிருஷ்துவைப் பற்றி உருவாக்கப்பட்ட புனைவுகள், மந்திரங்கள், நீதிக்கதைகள் அவர் சிறப்பு மற்றும் மறு பிறப்பு போன்ற அனைத்தும் இவரால் ஆய்வு செய்யப்பட்டுள்ளன. ஏசுகிருஷ்த்து மற்றும் அவரைப் பின்பற்றியவா்களின் வெளிப்பாடுகளை அறிந்து அதன் போக்கினை நன்கு உணா்ந்து மரபணுக்களின் தொடக்கத்தை தொடா்புபடுத்தியும் அதன் மூலம் மானுடவியல், ஒப்புகை உளவியல் கருத்துக்களுடனும் ஒப்பிட்டு உலகளாவிய ஒரு போக்கு இதனடிப்படையாக உள்ளதை எடுத்துக் காட்டினாா். மேலும் 1922 ஆம் ஆண்டு தமது 78 ஆம் வயதில் “செனிசென்ஸ்” (Senescence) என்னும் புத்தக்தை எழுதினாா். குழந்தைகளின் மன வளா்ச்சியை கல்வியின் மூலம் வேகப்படுத்த முடியும் என்று நம்பினாா். ஆதலால் குறுகிய காலத்தில் நவீன காலத்தில் உள்ள மனவளா்ச்சி நிலையை அடைய முடியும். உடல்வளா்ச்சி எவ்வாறு அமையுமோ அது போலவே நாகரிக வளா்ச்சியும் அமையும் என்று கூறினாா். பெண்களுக்கு, தாய்மையை மனதில் கொண்டும், ஆண்களுக்கு திட்டங்களை செயலாக்குவதை மனதில் கொண்டும், பயிற்சிகள் வழங்கப்பட்டால் அவர்கள் ஆளுமைத் திறனுடையவா்களாவார்கள். இருபாலா் பள்ளிகள் அவர்கள் வளா்ச்சிக்குத் தடையாக இருக்கும் என்றும் ஆண்களை மென்மையானவா்களாக உருவாக்கும் என்றாா்.
# கிரான்வில் ஸ்டான்லி ஹால்

## உடன்பாடில்லா உளவியல் (Anomolistic Pshychology)

இத்துறையில் ஹால் ஒரு முன்னோடியாவாா். ஹாலும், கிளாா்க் பல்கலைக் கழகத்தில் அவரின் துணைவருமான அமி டானர் ஆகிய இருவரும் ஆன்மீகத்தில் உள்ள குறைகளை வெளிக் கொணா்ந்ததுடன் அதன் 'ஊடகங்களுக்கு', உளவியல் பூா்வமான சோதனைகளை நடத்தினர். இவர்கள் இருவரும் “பைபா்” போன்ற பாத்திரங்கள் கற்பனை உருவாக்கம், கலைகளுக்கும் ஆன்மீகத்திற்கும் தொடா்பில்லை என்று ஆராய்ச்சி மூலம் நிரூபணம் செய்தனா்.
# கிரான்வில் ஸ்டான்லி ஹால்

## இன்று அவர் தாக்கம்

இளம் பருவத்தினா் குறித்த அவர்கள் கருத்து இன்றளவும் பயனுள்ளவை. ஆண்கள், வளா் இளம் பருத்தில் உணா்ச்சியை நாடுபவா்களாகவும், போா்க்குணம் மிக்கவா்களாகவும் இருப்பாா்கள். இளம் வயதில் குற்றம் அதிகம் நடக்கவும் வாய்ப்புண்டு என்று கூறிவந்தார். இது இன்றளவும் சாியாக உள்ளது.
# மரீனா காலந்து

**மரீனா காலந்து** *(Marina Galand)* ஒரு பிரெஞ்சு வானியற்பியலாளரும் வளிமண்டல இயற்பியலாளரும் ஆவர். இவர் இலண்டன் இம்பீரியல் கல்லூரியில் விரிவுரையாலரக உள்ளார். இவர் 2018 ஆம் ஆண்டின் ஓல்வெக் பரிசைப் பெற்றார். இது "எளிமையாகவும் தனித்தன்மையுடனும் சூரியக் குடும்பத்திலும் அதற்கப்பாலும் உள்ள கோள் வளிமண்டல ஆற்றல் வாயில்களின் விளைவுகளை ஆய்ந்து விண்வெளி இயற்பியலுக்கு அளித்த இவரது தன்னிகரற்ற பங்களிப்புகளுக்காக" வழங்கப்பட்டது.
# ஆலத்தூர் வட்டம்

**ஆலத்தூர் வட்டம்**, தமிழ்நாட்டின் பெரம்பலூர் மாவட்டத்தின் 4 வருவாய் வட்டங்களில் ஒன்றாகும். இவ்வட்டத்தின் *செட்டிக்குளம்*, *கொலக்கநத்தம்* மற்றும் *கூத்தூர்* என மூன்று உள்வட்டங்களில் 39 வருவாய் கிராமங்கள் உள்ளது. இவ்வட்டத்தில் ஆலத்தூர் ஊராட்சி ஒன்றியம் உள்ளது.
# ஆலத்தூர் வட்டம்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி
ஆலத்தூர் வட்டத்தின் மொத்த மக்கள்தொகை 1,05,986 ஆகும். அதில் ஆண்கள் 52,660; பெண்கள் 53,326 ஆகவுள்ளனர். தாழ்த்தப்பட்டோர் 28,928 ஆகவுள்ளனர்.
# விக்கிப்பீடியா:Statistics/September 2018

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# கவுதம் நவ்லகா

**கவுதம் நவ்லகா** (**Gautam Navlakha** என்பவர் சிவில் உரிமைகள், சனநாயக, மனித உரிமை ஆர்வலர்; மற்றும்பத்திரிக்கையாளர் ஆவார்.இவர்தில்லியில் மக்கள் ஜனநாயக உரிமை யூனியன் அமைப்பில்இருந்துசெயல்பட்டு வருகிறார். மேலும்இவர்எக்னாமிக் அண்டு பொலிடிகல் வீக்லிஇதழாசிரியரும்ஆவார். இவர்புதுதில்லியில்வசித்துவருகிறார்.  
இந்தியப் பிரதமர் நரேந்திர மோதியைக் கொல்லமாவோயிஸ்டுகளுடன்சேர்ந்து சதித்திட்டம் தீட்டியதாக குற்றம்சாட்டி, இவர் உள்ளிட்ட இடதுசாரி ஆதரவாளர்களான ஐந்துபேரை 2018 ஆகத்து 28 அன்றுமகாராட்டிரகாவல் துறையினர் கைது செய்தனர். இந்த கைதுகளுக்கு நாடுமுழுவதும் பரவலான எதிர்ப்பு ஏற்பட்டது. உச்ச நீதிமன்றம் இவர்கள் கைது தொடர்பாக அரசிடம் பல கேள்விகளை எழுப்பியதுடன், அவர்களைச் சிறையில் அடைக்ககாமல், வீட்டுக் காவலில் வைத்து விசாரிக்க உத்தரவிட்டது.
# கால்சியம் புரோமேட்டு

**கால்சியம் புரோமேட்டு** *(Calcium bromate)* என்பது , Ca(BrO<sub>3</sub>)<sub>2</sub>•H<sub>2</sub>O. என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். புரோமிக் அமிலத்தினுடைய கால்சியம் உப்பு கால்சியம் புரோமேட்டு எனக் கருதப்படுகிறது. பெரும்பாலும் Ca(BrO3)2•H2O என்ற வாய்ப்பாடு கொண்ட ஒற்றை நீரேற்று வடிவில் இது கிடைக்கிறது.
# கால்சியம் புரோமேட்டு

## தயாரிப்பு

கால்சியம் ஐதராக்சைடுடன் சோடியம் புரோமேட்டைச் சேர்த்து வினைபுரியச் செய்வதன் மூலமாக கால்சியம் புரோமேட்டு தயாரிக்கப்படுகிறது. கால்சியம் சல்பேட்டுடன் பேரியம் புரோமேட்டைச் சேர்த்தும் இதைத் தயாரிக்கலாம்.
# கால்சியம் புரோமேட்டு

## பண்புகள்

180 ° செல்சியசு வெப்பநிலைக்கு மேல் கால்சியம் புரோமேட்டு சிதைவடைந்து கால்சியம் புரோமைடையும் ஆக்சிசனையும் .
# ஆசியக் கிண்ணம் 2018

**ஆசியக் கிண்ணம் 2018** (*2018 Asia Cup*) அல்லது **யுனிமோனி ஆசியக் கிண்ணம்** (* Unimoni Asia Cup*) போட்டித் தொடர் 2018 செப்டம்பரில் ஐக்கிய அரபு அமீரகத்தில் நடைபெற்ற ஒருநாள் பன்னாட்டுத் துடுப்பாட்டத் தொடராகும். இது ஆசியக் கிண்ணத் தொடரின் 14-வது பதிப்பாகும். ஆசியக் கிண்ணத் துடுப்பாட்டத் தொடர் ஐக்கிய அரபு அமீரகத்தில் நடைபெறுவது இது மூன்றாவது முறையாகும். இதற்கு முன்னதாக 1984, 1995 ஆம் ஆண்டுகளில் நடைபெற்றுள்ளது. 2016 போட்டியில் வாகையாளராக வெற்றி பெற்ற இந்தியா, இறுதிப் போட்டியில் வங்காளதேசத்தை மூன்று இலக்குகளால் வென்று மீண்டும் வாகையாளராகத் தேர்ந்தெடுக்கப்பட்டது.  
ஆசியத் துடுப்பாட்ட அவையின் ஐந்து முழு உறுப்பு நாடுகள் இச்சுற்றுப் போட்டியில் பங்குபெற்றன. அவையாவன: ஆப்கானித்தான், இலங்கை, இந்தியா, பாக்கித்தான், வங்காளதேசம் ஆகியனவாகும். இவற்றுடன், 2018 ஆசியக் கிண்ணத் தேர்வுச் சுற்றில் வெற்றியடைந்த ஆங்காங் அணியும் பங்குபெற்றது. 2018 உலகக்கோப்பை தகுதிகாண் சுற்றில் பத்தாவதாக வந்ததை அடுத்து, ஆங்காங் அணி ஒருநாள் விளையாட்டுத் தகுதியை 2018 மார்ச்சில் இழந்தது. ஆனாலும், 2018 செப்டம்பர் 9 இச்சுற்றில் விளையாடப்படும் அனைத்து ஆட்டங்களுக்கும் பன்னாட்டுத் துடுப்பாட்ட அவை ஒருநாள் தகுதியை வழங்கியது.  
ஆரம்பத்தில், இச்சுற்றுப் போட்டி இந்தியாவில் விளையாடுவதாக இருந்தது. ஆனாலும், இந்தியாவுக்கும் பாக்கித்தானுக்கும் இடையில் நிலவி வந்த தொடர்ச்சியான அரசியல் கொந்தளிப்புகளை அடுத்து இப்போட்டிகளை அமீரகத்தில் நடத்துவதெனத் தீர்மானிக்கப்பட்டது. குழு 'அ' வில், ஆங்காங் இரண்டு போட்டிகளிலும் தோல்வியடைந்ததை அடுத்து, இந்தியாவும், பாக்கித்தானும் சூப்பர் 4 சுற்றில் விளையாடத் தகுதி பெற்றன.  
சூப்பர் 4 சுற்றில், இந்தியா பாக்கித்தானை ஒன்பது இலக்குகளாலும், வங்காளதேசம் ஆப்கானித்தானை மூன்று ஓட்டங்களாலும் வென்றன. இந்தியா இறுதிப் போட்டிக்குத் தகுதி பெற்றது, ஆப்கானித்தான் வெளியேற்றப்பட்டது. அடுத்த ஆட்டத்தில், வங்காளதேசம் பாக்கித்தானை 47 ஓட்டங்களால் வென்று இறுதிப் போட்டிக்குத் தெரிவானது.
# ஆசியக் கிண்ணம் 2018

## அணிகள்

- , ஐசிசி முழு உறுப்பு நாடு
- , ஐசிசி முழு உறுப்பு நாடு
- , ஐசிசி முழு உறுப்பு நாடு
- , ஐசிசி முழு உறுப்பு நாடு
- , ஐசிசி முழு உறுப்பு நாடு
- , 2018 ஆசியக்கிண்ண தேர்வுச் சுற்று வெற்றியாளர்
# ஆசியக் கிண்ணம் 2018

## அரங்குகள்

| ஐக்கிய அரபு அமீரகம் |  |
| --- | --- |
| துபாய் பன்னாட்டுத் துடுப்பாட்ட அரங்கு | சேக் சயத் துடுப்பாட்ட அரங்கு |
| ஆள்கூறுகள்: | ஆள்கூறுகள்: |
| இருக்கைகள்: 25,000 | இருக்கைகள்: 20,000 |
| ஆட்டங்கள்: 8 | ஆட்டங்கள்: 5 |
| } |  |
# ஆசியக் கிண்ணம் 2018

## குழு நிலை

### பிரிவு அ

| அணி |  |  |  |  |  |  |
| --- | --- | --- | --- | --- | --- | --- |
| 2 | 2 | 0 | 0 | 0 | **4** | +1.474 |
| 2 | 1 | 1 | 0 | 0 | **2** | +0.284 |
---  
---
# ஆசியக் கிண்ணம் 2018

## குழு நிலை

### பிரிவு ஆ

| அணி |  |  |  |  |  |  |  |
| --- | --- | --- | --- | --- | --- | --- | --- |
| 2 | 2 | 0 | 0 | 0 | **4** | +2.270 |  |
| 2 | 1 | 1 | 0 | 0 | **2** | +0.010 |  |
| 2 | 0 | 2 | 0 | 0 | **0** | –2.280 | } |  
---  
---  
---  
---
# இரா. கிருஷ்ணமூர்த்தி

**முனைவர் இரா.கிருஷ்ணமூர்த்தி** சங்க காலத்தில் பழந்தமிழ் மன்னர்கள் வெளியிட்ட நாணயங்களை கண்டுபிடித்த நாணயவில் அறிஞர் ஆவார். தமிழகத்தில் பிரபலமான தினமலர் நாளிதழ் ஆசிரியராக பொறுப்பு வகித்தவர். நாளிதழில் தமிழ் எழுத்து சீர்திருத்தம் முதன் முதலில் கண்டவர். கணினியில் தமிழ் பயன்பாட்டுக்கு ஏற்ற வகையில் முதன்முதலில் எழுத்துருக்களை உருவாக்கியவர்.  
தமிழ் செம்மொழி என்ற தகுதியை பெற, இவரது நாணயவியல் கண்டுபிடிப்புகளை தமிழக அரசு முக்கிய வரலாற்று ஆதாரமாக சமர்ப்பித்தது. தமிழ் மொழிக்கு இவர் ஆற்றிய நற்பணியை பாராட்டி 2012-2013 ஆண்டிற்கான தொல்காப்பியர் விருது இந்திய அரசு நிறுவனமான செம்மொழித் தமிழாய்வு மத்திய நிறுவனம் பரிந்துரைத்ததன் அடிப்படையில் இந்திய குடியரசு தலைவரால் வழங்கப்பட்டது. நாணயவியலில் சிறப்பான ஆராய்ச்சி செய்ததால், இங்கிலாந்து நாட்டில் உள்ள லண்டன் ராயல் நாணயவியல் கழகம் இவரை கவுரவப்படுத்தி, கவுரவ உறுப்பினராக அங்கீகரித்துள்ளது.  
தமிழ் வளர்ச்சிக்காக, ஆய்வுகள் நடத்தியவர்; சங்ககால நாணயங்களைத் தேடி, கண்டுபிடித்து, ஆராய்ந்து, தமிழர் நாகரிக வரலாற்றுத் தொன்மையை நிறுவியவர். தமிழ் சீர்மை எழுத்துக்களை பரவலாக்கும் விதமாக கவனத்துடன், தமிழ் அச்சு மொழி வளர்ச்சியைப் பண்படுத்தியவர். கணினிக்கு ஏற்றவகையில், தமிழ் எழுத்துக்களை நவீனப்படுத்தி, தெளிவு மிக்க தமிழ் எழுத்துருக்களை உருவாக்கியவர். இப்படி, பன்முகத்திறன்கள் படைத்தவர், முனைவர், இரா.கிருஷ்ணமூர்த்தி.
# இரா. கிருஷ்ணமூர்த்தி

## இளமைக்காலம்

தந்தை, தினமலர் நிறுவனர், டி.வி.ராமசுப்பையர். தாயார் கிருஷ்ணம்மாள். இந்தத் தம்பதிக்கு, இரண்டாவது மகன் கிருஷ்ணமூர்த்தி. அப்போதைய திருவிதாங்கூர் சமஸ்தானத்தில் நாகர்கோவில் அருகே, வடிவீஸ்வரம் கிராமத்தில் ஜனவரி 18, 1933ல் பிறந்தார். நாகர்கோவில் சேது லெக்குமிபாய் பள்ளி என்ற எஸ்.எல்.பி.பள்ளியிலும், ஸ்காட் கிறிஸ்தவ கல்லூரியிலும் கற்றார். உயர் கல்வியை, காரைக்குடி மற்றும் சென்னை பல்கலைக்கழகம் ஆகியவற்றில் பயி்ன்றார். பின் தினமலர் நாளிதழில் ஆசிரியர் பொறுப்பை ஏற்றார்.
# இரா. கிருஷ்ணமூர்த்தி

## பத்திரிகை ஆசிரியர்

பத்திரிகை ஆசிரியர் பணியை, கல்வித் தகுதியும், வாழ்வு அனுபவமும் நுட்பமாக்கியது.
வறுமை, சீரற்ற வளர்ச்சி, சமச்சீரற்ற வாய்ப்பு என, சமூகத்தின் பல அம்சங்களை மனதில் கொண்டு, இதழ் ஆசிரியர் என்ற பணியை நிறைவேற்றிவந்தார். அன்றாட செயற்பாடு, இவற்றை எல்லாம் தொட்டுச் செல்லும். பேச்சில், கவனிப்பில், நிகழ்வுகளில் சமூக நிலையை கண்டு தெளிவார். அதற்கு ஏற்ப செய்திகளைத் தயாரிக்க உணர்த்துவார்.  
ஆசிரியர் குழு விவாதங்களில், ‘ஒரு சொல், பல்லாயிரம் உணர்த்தல்’ என்ற அடிப்படையில் கருத்துக்களைப் பகிர்வார். தவறு என்று அறிந்தால், அறிவுரைத்து திருத்துவார். பத்திரிகை பணி அவரது பன்முகத்திறனாக வெளிப்பட்டது. தகுதியுள்ளவர்களை இனம் கண்டு, ஆசிரியர் குழு பணிகளில் அமர்த்தி, தினமலர் நாளிதழ் செய்திப்பிரிவை சிறப்பாக நிர்வகித்தார்.
# இரா. கிருஷ்ணமூர்த்தி

## தமிழ் எழுத்து சீர்மை

பெரியார் அறிமுகப்படுத்திய தமிழ் எழுத்துச் சீர்மை முறையை, தினமலர் நாளிதழில், அமல்படுத்தினார். இந்த எழுத்து முறையில், 1966ம் ஆண்டு, ஒரு பத்தி செய்தியை அச்சுக் கோர்த்து முதன்முறையாக, தினமலர் திருச்சி பதிப்பில் வெளியிட்டார். தமிழக அரசும், ஏனைய தமிழ் இதழ்களும், பதிப்பகங்களும் அதற்கு பல ஆண்டுகளுக்குப் பின் தான் சீர்மை எழுத்து முறையைப் பின்பற்றத் துவங்கின.
# இரா. கிருஷ்ணமூர்த்தி

## நாணயவியல் ஆய்வு

சங்ககாலத்தில் தமிழ் நிலப்பகுதியில் ஆட்சி செய்த மன்னர்கள் வெளியிட்ட பல நாணயங்களை கண்டறிந்து ஆய்வு செய்துள்ளார். அது தொடர்பாக பல நூல்களை எழுதி வெளியிட்டுள்ளார்.
பாண்டிய மன்னன் பெருவழுதி வெளியிட்ட நாணயம் தான், முதலில் கிடைத்த சங்ககால நாணயம். இது பற்றி, 1985ல், காசி, பனாரஸ் இந்து பல்கலைக்கழகத்தில் நடந்த அகில இந்திய நாணயவியல் மாநாட்டில், ஆய்வுக்கட்டுரை வாசித்தார். அகில இந்திய நாணயவியல் சங்க ஆய்வேட்டில், அக்கட்டுரை வெளியிடப்பட்டது.
பெருவழுதி நாணயம் கி.மு.2 அல்லது, 3ம் நூற்றாண்டைச் சேர்ந்ததாக இருக்கலாம் என்று கணித்துள்ளார்.  
சங்ககாலத்தில் ஆண்ட சேர மன்னர் மாக்கோதை வெளியிட்ட நாணயத்தையும் கண்டுபிடித்துள்ளார்.
கிரேக்க நாட்டவர், தமிழகத்துடன் செய்த வாணிபத்தை நிரூபிக்கும் வகையில், நாணயங்களை கண்டுபிடித்துள்ளார். திரேஸ், தெசலி, கீரிட் பகுதியில் உருவாக்கப்பட்ட நாணயங்களை, தமிழகத்தில் கண்டு எடுத்து ஆராய்ந்து, தமிழர் வசிக்கும் பகுதியில், கிரேக்கர்களின் வாணிபத் தொடர்பையும் அதன் காலத்தையும் நிரூபித்துள்ளார்.
# இரா. கிருஷ்ணமூர்த்தி

## கொடைகள்

பயன்மிக்க வாழ்க்கை அமைத்துக் கொண்டவர், முனைவர், இரா. கிருஷ்ணமூர்த்தி. அவரது கொடை பண்பால், பயன்பெற்றவர்கள் ஏராளம்.  
கல்வி நிறுவனங்கள், ஏழை மாணவ மாணவியர் மற்றும் அறிஞர்கள் வாழ்வில் உயர பொருளுதவிகள் செய்துள்ளார். கொத்தடிமையாக இருந்து மீட்கப்பட்ட இருளர்பழங்குடியினத்தை சேர்ந்த குடும்பங்கள் சிலவற்றை, காஞ்சிபுரம் அருகே கீழ்கதிர்பூர் என்ற கிராமத்தில் குடியேற்றியது தமிழக அரசு. அவர்கள் மறு வாழ்வு பெற நிலமும் ஒதுக்கப்பட்டது. அந்த இடத்தில், சிறிய அளவிலான படிப்பகம் ஒன்றை அமைத்து சேவை செய்கிறது காஞ்சி மக்கள் மன்றம் என்ற சேவை அமைப்பு. அந்த படிப்பகம் துவங்குவதற்கான பொருளுதவி செய்து ஊக்குவித்தார் முனைவர் கிருஷ்ணமூர்த்தி.  
பின்தங்கிய பகுதி ஏழைகள், கல்வி முன்னேற்றத்துக்கு, தினமலர் நாளிதழ் நடத்திவருகிறது, ‘ஜெயித்துக்காட்டுவோம்]]’ என்ற நிகழ்ச்சி. இது, 1998 முதல் ஏழை மாணவ, மாணவியரை படிப்பிலும், வாழ்க்கையிலும் ஆண்டுதோறும் ஜெயிக்க வைக்கிறது.
இந்திய முன்னாள் ஜனாதிபதி, டாக்டர் ஏ.பி.ஜே.அப்துல் கலாம், 2007 மற்றும், 2012 என, இரண்டு முறை, சென்னையில், மாநகராட்சிப்பள்ளி மாணவ, மாணவியருக்காக நடத்தப்பட்ட நிகழ்ச்சிகளில் பங்கேற்றார். உரையாடி ஊக்கப்படுத்தினார்.  
திருநெல்வேலி, மனோன்மணியம் சுந்தரனார் பல்கலைக்கழகத்தில் இதழியல் படிப்புக்குத் தனித்துறை உள்ளது. இந்த துறையில் நவீன வகுப்பறை, ஆய்வகம், படிப்பகம் நவீன தொடர்பியல் சாதனங்கள் பொருத்த வசதியான அறைகள், விவாதக்கூட அரங்கங்கள் உருவாக்கப் போதிய கட்டமைப்பு வசதி பல்கலைக்கழக வளாகத்தில் இல்லாமல் இருந்தது.
இதை அறிந்த இரா.கிருஷ்ணமூர்த்தி போதிய வசதிகளுடன், தேவையான கட்டடத்தை பெரும் பொருட்செலவில் கட்டியுள்ளார்
இதற்கு, ‘இராம சுப்பையர் கிருஷ்ணமூர்த்தி ஊடகக்கூடம்’ என, பெயர் சூட்டியுள்ளது பல்கலை நிர்வாகம். அந்தக் கட்டடத்தை, பிப்ரவரி 22, 2007ல், சக்தி தொழில் குழுமங்களின் தலைவர், பொள்ளாச்சி நா.மகாலிங்கம் திறந்துவைத்தார்.  
பின், இந்த கட்டடத்துடன் விரிவாக்க, ‘பிளாக்’ ஒன்று கட்டப்பட்டது. அதற்கு, 50 சதவீதம் நிதியை முனைவர் இரா.கிருஷ்ணமூர்த்தி வழங்கினார். மீத நிதியை அரசு ஒதுக்கியது. அந்தக் கட்டடத்தை, தினமலர் இணை ஆசிரியர் கிருஷ்ணமூர்த்தி ராமசுப்பு, நவம்பர் 22, 2017ல் திறந்து வைத்தார். கட்டடத்துக்கு, ‘ஆர்.கே. மீடியா பிளாக்’ என்று பெயர் சூட்டப்பட்டுள்ளது.  
சென்னை பெசண்ட் நகரில் உ. வே. சாமிநாதையர் நூலகம் இயங்கி வருகிறது. இதன் இயக்கத்துக்கு ஏராளமாக பொருளுதவி செய்துள்ளார். அங்கிருக்கும் பழந்தமிழ் ஓலைச்சுவடிகளை, நவீன தொழில் நுட்பத்தில், மின்னுாலாக்கும் பணிக்கு தொடர்ந்து பொருளுதவி செய்து வருகிறார். அவரது காலத்துக்கு பின்னும் உதவி தொடர வழிவகை செய்துள்ளார்.
# இரா. கிருஷ்ணமூர்த்தி

## ஆய்வு நூல்கள்

தமிழ் நாட்டில் கிடைத்த பழமையான நாணயங்கள், தமிழ் எழுத்து சீர்திருத்தம் தொடர்பாக, இரா.கிருஷ்ணமூர்த்தி, 19 புத்தகங்கள் எழுதியுள்ளார். அவற்றில் பல இந்திய பல்கலைக் கழகங்களில், பழங்கால வரலாறு மற்றும் தொல்லியல் துறை முதுகலை பாடத்திட்டங்களில் உயராய்வு பார்வை புத்தகமாக மதிப்பிடப்பட்டுள்ளது. முனைவர் இரா.கிருஷ்ணமூர்த்தி எழுதி வெளியிட்டுள்ள புத்தகங்கள் மற்றும் அவை வெளியிடப்பட்ட ஆண்டு:
1.
1. தமிழ் எழுத்துச் சீர்திருத்தம் – 1978
1. சேர நாட்டில் தமிழ் வட்டெழுத்து – 1982
1. பிற்காலத் தமிழ் வட்டெழுத்து – 1985
1. சங்ககாலச் சோழர் நாணயங்கள் – 1986
1. பாண்டியர் பெருவழுதி நாணயங்கள் – 1987
1. சங்ககால மலையமான் நாணயங்கள் – 1990
1. சங்ககாலச் சேர நாணயங்கள் கண்டுபிடிப்பு – சில வரலாற்றுச் செய்திகள் – 2005
1. சங்ககாலப் பாண்டிய மன்னர் பெருவழுதி நாணயம் கண்டுபிடிப்பு – 2010
1. சங்ககாலக் கொங்கு நாணயங்கள் – 2011
1. கொற்கைப் பாண்டியர்கள் வெளியிட்ட செழிய, செழியன் நாணயங்கள் – 2014
1. SANGAM AGE TAMIL COINS -– 1997
1. NON - ROMAN ANCIENT FOREIGN COINS -– 2000
1. THE PALLAVA COINS –- 2001
1. A CATALOGUE OF THE SANGAM AGE PANDYA AND CHOLA COINS IN NATIONAL MUSEUM COLOMBO, SRILANKA -– 2005
1. LATE ROMAN COPPER COINS FROM SOUTH INDIA –- 2007
1. ANCIENT GREEK AND PHOENICIAN COINS FROM KARUR –- 2009
1. CHINESE COINS IN TAMILNADU -– 2009
1. DATING OF SANGAM AGE: IMPORTANT NUMISMATIC FINDINGS -– 2010
1. SANGAM AGE TAMIL COINS AND ANCIENT FORIEGN COINS FOUND IN TAMILNADU -–- 2016
# திருப்பூர் வடக்கு வட்டம்

**திருப்பூர் வடக்கு வட்டம்**, தமிழ்நாட்டின் திருப்பூர் மாவட்டத்தின் 9 வருவாய் வட்டங்களில் ஒன்றாகும். பழைய திருப்பூர் வட்டத்தின் வடக்குப் பகுதிகளைக் கொண்டு இவ்வட்டம் நிறுவப்பட்டது. இவ்வட்டத்தின் நிர்வாகத் தலைமையிடமும் மற்றும் வட்டாட்சியர் அலுவலகமும் திருப்பூரில் உள்ளது. இவ்வட்டத்தில் 2 உள்வட்டங்களும் 7 வருவாய் கிராமங்களும் உள்ளது.
# திருப்பூர் வடக்கு வட்டம்

## மக்கள்தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி திருப்பூர் வடக்கு வட்டம் மற்றும் திருப்பூர் தெற்கு வட்டம் 981,247 மக்கள்தொகை கொண்டது. மக்கள்தொகையில் 499,437 ஆண்களும், 481,810 பெண்களும் உள்ளனர். 274,341 குடும்பங்கள் கொண்ட இவ்வட்ட மக்கள்தொகையில் கிராமப்புறங்களில் 6.6% வாழ்கின்றனர். இவ்வட்டத்தின் எழுத்தறிவு 85.31% மற்றும் பாலின விகிதம் 1,000 ஆண்களுக்கு, 965 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 111,796 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 959 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 76,852 மற்றும் 1,431 ஆகவுள்ளனர். மக்கள்தொகையில் இந்துக்கள் 88.8%, இசுலாமியர்கள் 7.43%, கிறித்தவர்கள் 3.55% மற்றும் பிறர் 0.22% ஆகவுள்ளனர்.
# ஸ்மால்ஃபுட் (திரைப்படம்)

**ஸ்மால்ஃபுட்** (***Smallfoot***)என்பது 2018 ஆண்டுவெளியாகஉள்ளஅமெரிக்கமுப்பரிமானசலனஇசைநகைச்சுவை-அதிரடி திரைப்படமாகும்.  செர்ஜி பபோஸ் எழுதிய எட்டி டிராக்ஸ் என்ற புத்தகத்தின் அடிப்படையில் இந்த படத்தை கேரி கிர்க்பாட்ரிக் இணைந்து எழுதி இயக்கியுள்ளார்.இப்படத்தைவால்டர் அனிமேஷன் குழு தயாரித்துள்ளது. படத்தில்இடம்பெற்றகதாபாத்திரங்களுக்குசானிங் டேட்டம், ஜேம்ஸ் கோர்டன், ஜெனியா, காமன், இலெப்ரோன் ஜேம்சு, ஜினா ரோட்ரிக்ஸ், டேனி டிவிடோ, யாரா ஷாஹிதி, எலி ஹென்றி மற்றும் ஜிம்மி டாட்ரோஆகியதிரைநட்சத்திரங்கள்பின்னணிகுரல்கொடுத்துள்ளனர். இப்படத்தை 2018 செப்டம்பர் 28 அன்றுவெளியிட வார்னர் பிரதர்ஸ் பிக்சர்ஸ் திட்டமிடப்பட்டுள்ளது.
# ஸ்மால்ஃபுட் (திரைப்படம்)

## கதை

ஓரு பனிமலை முகட்டில் ஓர் எட்டி சமூகம் வசிக்கிறது. அந்தக் கூட்டத்தைச் சேர்ந்த *மைகோ* என்ற சிறுவயது எட்டி, மனித ஜீவராசிகளை அறிந்துகொள்ளும் ஆவல் கொண்டதாக இருக்கிறான். ஒரு நாள் அந்தப் பகுதிக்குமேலே கடந்துசெல்லும் வானூர்தி ஒன்று விபத்துக்கிறது அப்போது அதிலிருந்து பாராசூட்டில் குதிக்கும் மனிதப் பிறவியைப் பார்க்கிறான்.  
தான் மனித ஜீவராசியைப் பார்த்ததாக அவன் தன் சமூகத்தில் வந்து சொல்கிறான். ஆனால் அந்த எட்டி சமூகத்தில் யாரும் மனிதரைக் காண்டதில்லை என்பதால் மனிதர்கள் இருக்கிறார்கள் என்பது ஒரு கட்டுக்கதை என்று கூறி அதை நம்ப மறுக்கிறார்கள். இதனால் மனிதனைக் காணும் ஆவலில் அந்த எட்டி இரகசியமாக புறப்படுகிறான். மலைச் சரிவில் உள்ள ஊர் ஒன்றில் மனித ஜீவராசிகளை அவன் காண்பதும் அதனால் ஏற்படும் சிக்கல்களுமே இதன் கதை.
# திருப்பூர் தெற்கு வட்டம்

**திருப்பூர் தெற்கு வட்டம்**, தமிழ்நாட்டின் திருப்பூர் மாவட்டத்தின் 9 வருவாய் வட்டங்களில் ஒன்றாகும். பழைய திருப்பூர் வட்டத்தின் வட்டத்தின் தெற்குப் பகுதிகளைக் கொண்டு இவ்வட்டம் நிறுவப்பட்டது. இவ்வட்டத்தின் நிர்வாகத் தலைமையிடமும் மற்றும் வட்டாட்சியர் அலுவலகமும் திருப்பூரில் உள்ளது. இவ்வட்டத்தில் 3 உள்வட்டங்களும் 16 வருவாய் கிராமங்களும் உள்ளது. திருப்பூர் தெற்கு வட்டம் சட்டமன்றத் தொகுதி திருப்பூர் மக்களவைத் தொகுதிக்கு உட்பட்டதாகும்.
# திருப்பூர் தெற்கு வட்டம்

## மக்கள்தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி ஒன்றிணைந்த திருப்பூர் வட்டகு வட்டம் மற்றும் திருப்பூர் தெற்கு வட்டம் 981,247 மக்கள்தொகை கொண்டது. மக்கள்தொகையில் 499,437 ஆண்களும், 481,810 பெண்களும் உள்ளனர். 274,341 குடும்பங்கள் கொண்ட இவ்வட்ட மக்கள்தொகையில் கிராமப்புறங்களில் 6.6% வாழ்கின்றனர். இவ்வட்டத்தின் எழுத்தறிவு 85.31% மற்றும் பாலின விகிதம் 1,000 ஆண்களுக்கு, 965 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 111796 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 959 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 76,852 மற்றும் 1,431 ஆகவுள்ளனர். மக்கள்தொகையில் இந்துக்கள் 88.8%, இசுலாமியர்கள் 7.43%, கிறித்தவர்கள் 3.55% மற்றும் பிறர் 0.22% ஆகவுள்ளனர்.
# 1260

**1260** (**DCCLXVI**) பழைய யூலியன் நாட்காட்டியில் வியாழக்கிழமை ஆரம்பமான ஒரு நெட்டாண்டு ஆகும்.
# 1260

## நிகழ்வுகள்

### ஆப்பிரிக்கா

- அக்டோபர் 24 &ndash; எகிப்தின் மாம்லுக் சுல்தான் குத்தூசு கொல்லப்பட்டார்.
# 1260

## நிகழ்வுகள்

### ஆசியா

- ககான் பதவிக்காக குப்லாய் கானுக்கும் அரிக் போகேக்கும் இடையே போர் ஆரம்பமானது.
- மே 5 &ndash; மோங்கே கான் இறந்ததை அடுத்து, குப்லாய் கான் மங்கோலியப் பேரரசுக்கு உரிமை கோரி பேரரசரானார்.
- மே 21 &ndash; குப்லாய் கான் தனது தூதுக்குழுவை சொங் சீனத் தலைவருடன் பேச்சுவார்த்தைக்கு அனுப்பினான். அவர்கள் அனைவரையும் சொங் தலைவர் சியா சிதாவொ கைது செய்தான்.
- செப்டம்பர் 3 &ndash; கலிலேயா சமரில் எகிப்தின் மம்லுக்குகள் மங்கோலியரைத் தோற்கடித்தனர். இதுவே மங்கோலியப் பேரரசு அடைந்த முதலாவது தோல்வியாகும்.
- தாய்லாந்தில் புதிதாக அமைக்கப்பட்ட சுகோத்தாய் இராச்சியம் தேரவாத பௌத்தத்தை அரச சமயமாக ஏற்றுக் கொண்டது.
# 1260

## நிகழ்வுகள்

### ஐரோப்பா

- வலைசு நகரில் (இன்றைய சுவிட்சர்லாந்தில்) போர் வெடித்தது.
- குரோவாசியா தெற்கே குரோவாசியப் பகுதி, வடக்கே சுலோவானியப் பகுதி என இரண்டாக அங்கேரிய மன்னர் நான்காம் பேலாவினால் பிரிக்கப்பட்டது.
- அக்டோபர் 24 &ndash; சார்ட்டேர்ஸ் பேராலயம் பிரான்சின் ஒன்பதாம் லூயி மன்னனால் திறந்து வைக்கப்பட்டது. இப்பேராலயம் தற்போது ஐநாவினால் உலகப் பாரம்பரியக் களமாக அறிவிக்கப்பட்டுள்ளது.
# 1260

## இறப்புகள்

- மூன்றாம் இராஜராஜ சோழன்
# தையல் இலை

**தையல் இலை** (*Patravali*, *Pattal*, *Vistaraku*, *Vistar*, *Khali*) என்பது இந்தியாவில் உணவு உண்ண உலர்ந்த இலைகளைக் கொண்டு செய்யப்படும் உண்கலமாகும். இது பெரும்பாலும் குங்கிலிய இலை, மந்தார இலை ஆகியவற்றைக் கொண்டு செய்யப்படுகிறது. ஆலிலையும் இதற்குப் பயன்படுத்தப்படுகிறது. 6 முதல் 8 இலைகளை சிறு ஈர்க்குச்சிகளைக் கொண்டு வட்ட வடிவில் தைத்து இது தயாரிக்கப்படுகிறது. இந்த இலைகள் திருவிழாக்கள் மற்றும் கோயில்களில் பாரம்பரியமாக வழங்கப்படும் சாப்பாட்டுக்கு பயன்படுத்தப்படுகிறது. இது இந்தியாவில் ஒரு குடிசைத் தொழிலாக, பெண்கள் வீட்டிலிருந்தே செய்யக்கூடிய வேலையாக உள்ளது.
# தையல் இலை

## வரலாறு

பண்டைய காலத்தில் இந்துத் துறவிகள் பிறர் உண்ட எச்சில் பாத்திரங்களைப் பயன்படுத்தாமல் உண்ண இது பரவலாக பயன்படுத்தப்பட்டது. மேலும் இது கோயில் பிரசாதம், திருவிழா விருந்துகளில் விருந்தினர்கள் உண்ண வழக்கமாக பயன்படுத்தப்பட்டது.
# தையல் இலை

## பாரம்பரிய தயாரிப்புமுறை

இலைகள் தையலிலை செய்யப் பயன்படுத்தப்பட்டன]]
தையலிலையானது பெரும்பாலும் குங்கிலியம், மந்தாரை, புரசு, பலா போன்ற தாவரங்களின் இலைகளைக் கொண்டு தயாரிக்கப்படுகிறது. முதலில் பச்சையாக சேகரிக்கப்பட இலைகள் ஒரு கயிற்றில் கட்டப்பட்டு நன்கு வெளியில் காயவைக்கப்படுகின்றன. பின்னர் காய்ந்த இலைகளை தண்ணீரில் உறவைக்கின்றனர். ஊறவைத்த இந்த இலைகளை சுத்தப்படுத்தி துணிகளில் சுற்றி அதன்மீது அகலமான கற்களை பாரமாக வைத்து இலைகளை சமன் படுத்துகின்றனர். இதன்பிறகு மூன்றாக பிளந்த ஈர்க்குச்சியை கொண்டு இலைகளை ஓன்று சேர்த்து தைக்கின்றனர். தைத்த இலைகளை ஒன்றன்மீது ஒன்றாக அடுக்கி இலைகள்மீது மீண்டும் அகன்ற கல்லை வைத்து சமன்படுத்துவர். இத்தனை நிலைகளைக் கடந்து தையல் இலை உருவாகிறது.
# தையல் இலை

## பழக்கத்தில் உள்ள பகுதிகள்

இந்த உண்கலமானது இந்தியாவில் ஆந்திரப் பிரதேசம், உத்தரப் பிரதேசம், மகாராட்டிரம், சார்க்கண்ட், ஒடிசா, மேற்கு வங்காளம், கருநாடகம், தெலுங்கானா, தமிழ்நாடு போன்ற மாநிலங்களில் உள்ள வறண்ட ஊரகப் பகுதிகளில் பிரபலமாக உள்ளது. கருநாடகத்தில் உள்ள தர்மஸ்தலாவில் உள்ள மஞ்சுநாதர் சுவாமி கோயிலில் ஆயிரக்கணக்கான பக்தர்களுக்கு அளிக்கப்படும் அன்னதானத்திற்கு இப்போதும் இந்த தையல் இலைகளே பயன்படுத்தப்படுகின்றன.
# தையல் இலை

## பழங்காலத்தில்

வாழை போன்றவை மிகுதியாக வளராத வறண்ட நிலப்பகுதிகளில் இந்த இலைகளை சேகரித்து தைத்து வைத்து பல மாதங்கள் இருப்புவைத்து பயன்படுத்தக் கூடியதாக அக்காலத்தில் இருந்தது. வாழை இலை போன்றவைவற்றை ஓரிரு நாட்கள்தான் இருப்பு வைக்க இயலும் என்ற நிலையில், இந்த தையலிளை நீண்டகாலம் சேமித்து வைத்து பயன்படுத்தலாம்.
# தையல் இலை

## தற்காலத்தில்

தற்காலத்தில் இந்த இலைகளுக்கு அடியில் தாள் போன்றவற்றை ஒட்டி தட்டுபோன்ற விளிம்புகள் கொண்டதாக நேர்த்தியான வடிவமைப்பில் இயந்திரங்களால் தயாரிக்கப்படுகிறது. அதன் பாரம்பரிய சுற்றுச்சூழல் இயல்பு மற்றும் உயிர்ச்சிதைவுறு இயல்பு காரணமாக இதன் பாரம்பரிய மரபு மீண்டு வருகின்றது.
# ஜான் டிரேஸ்

**ஜான் டிரேஸ்** (Jean Drèze) என்பவர் இந்திய வளர்ச்சி குறித்து ஆராயும் பொருளியலாளர் மற்றும் செயற்பாட்டாளர் ஆவார். பெல்ஜியத்தில் பிறந்த இவர் இந்தியாவில் நிலவும் பசி, பட்டினி, பஞ்சம், ஆண் பெண் ஏற்றத்தாழ்வுகள் குழந்தைகள் நலம், கல்வி தொடர்பான சிக்கல்களை ஆராய்பவர்.
மேலும் மகாத்மா காந்தி தேசிய ஊரக வேலை உறுதியளிப்புச் சட்டம் என்னும் வேலை வாய்ப்புத் திட்டத்தைப் பற்றி ஆராய்ந்து பரிந்துரைகளை நடுவணரசுக்கு அளித்தவர்.  
நோபல் பரிசு அறிஞர் அமர்த்தியா சென்னுடன் இணைந்து சில நூல்கள் எழுதியுள்ளார். அதுபோல நிகோலஸ் ஸ்டாரன், ஆங்கஸ் டேடன் ஆகியோருடனும் இணைந்து நூல்கள் எழுதியுள்ளார். ஜான் டிரேஸ் தில்லி பொருளியல் பள்ளியில் மதிப்புறு பேராசிரியராக இருக்கிறார். ராஞ்சி பல்கலைக்கழகத்தின் பொருளியல் துறையின் வருகைப் பேராசிரியராகவும் இருக்கிறார். இந்திய தேசிய ஆலோசனைக் குழுவில் உறுப்பினராக இருந்தார்.
# ஜான் டிரேஸ்

## இளமைக் காலம்

ஜான் டிரேஸ் பெல்ஜியத்தில் கல்வி கேள்விகளில் சிறந்த ஒரு குடும்பத்தில் பிறந்தார். இவரது தந்தை பொருளியல்துறை பல்கலைக்கழகப் பேராசிரியர். இவருடைய சகோதரர் சேவியர் டிரேஸ் கலிபோர்னியா பல்கலைக்கழகத்தில் ஆராய்ச்சி அறிஞர். 1980களில் எஸ்ஸக்ஸ் பல்கலைக்கழகத்தில் கணிதப் பொருளியல் கற்றார். பின்னர் இவர் தமது ஆராய்ச்சியை புது தில்லியில் உள்ள இந்தியப் புள்ளியியல் நிறுவனத்தில் செய்தார். 1979 முதல் இந்தியாவில் வசித்து வரும் இவர் இந்தியக் குடிமகன் ஆனார்.
# ஜான் டிரேஸ்

## செயல்பாடுகள்

1980களில் இலண்டன் பொருளியல் பள்ளியிலும், தில்லி பொருளியல் பள்ளியிலும் பேராசிரியராகப் பணி செய்தார். பின்னர் ஜி.பி. பந்த் அறிவியல் பள்ளியில் வருகைப் பேராசிரியராகப் பணி செய்தார். இந்திய அரசின் திட்டக்குழுவில் திட்டம் மற்றும் வளர்ச்சிப் பிரிவில் மதிப்புறு பேராசிரியராக இருந்தார். பொருளியல் வளர்ச்சிக்கும், பொதுமக்கள் பொருளியல் வளர்ச்சிக்கும் பல்வேறு திட்டங்களையும் ஆலோசனைகளையும் வழங்கினார். பசி, பிணி, பஞ்சம், கல்வி, பாலின வேறுபாடுகள், குழ்நதைகள் நலம், வேலை வாய்ப்புகள், பள்ளிஉணவுத் திட்டம் போன்ற பல சிக்கல்களை ஆராய்ந்து தம் நூல்களிலும் கட்டுரைகளிலும் வெளிப்படுத்தினார். உத்தரப்பிரதேச மாநிலம் மொராதாபாத் மாவட்டம் பலன்பூரில் வாழ்ந்து களஆய்வுகள் செய்தார். சிற்றூர்களில் தங்கி நேரடியான ஆய்வுகளில் ஈடுபட்டு இந்தியாவின் வறுமை வாழ்வியல் நிலைகள் ஆகியனவற்றை எழுதினார். நோபல் பரிசு பொருளியல் அறிஞர் அமர்த்தியா சென்னுடன் பணி செய்து கூட்டாக நூல்கள் எழுதி வெளியிட்டார்.
# ஜான் டிரேஸ்

## சமூகப் பணிகள்

ஜான் டிரேஸ் சமூகநீதி என்ற கொள்கையில் உறுதியாய் இருந்தார். ஆய்வுப்பட்டக் கல்வி பயிலும்போதும் அதன் பின்னரும் எளிய வாழ்க்கையை தம் விருப்பத்தின் அடிப்படையில் மேற்கொண்டார். வீடுகளற்ற ஏழை மக்களுடன் வாழ்ந்தார். அவர்களுக்கு வீடுகள் கிடைக்கச் செய்தார். இலண்டனில் வீடுகள் அற்ற அனாதைகள் பற்றி ஒரு சிறு நூலை எழுதினார். தில்லியில் இவர் தம் மனைவியுடன் சிறு ஓலைக் குடிசையில் வாழ்ந்தார்.  
இவை அல்லாமல் அமைதிக்கான இயக்கம், தகவல் பெறும் உரிமைச் சட்டம் நடைமுறைக்கு வர முயற்சி, உணவு பெறும் உரிமை ஆகியவற்றில் ஈடுபட்டார். ஈராக் போர் 1990- 1991 இல் நடந்தபோது போர் அமைதிக்காகக் கட்டுரைகள் எழுதினார்